રન ફોર યુનિટીના કાર્યક્રમના સફળ આયોજન માટે આજે નિવાસી અધિક કલેકટર એચ.એમ.જાડેજાના અધ્યક્ષ સ્થાને જિલ્લાના અધિકારીઓની બેઠક મળી હતી. તેમાં તેમણે જણાવ્યું હતું કે રન ફોર યુનિટીનો આરંભ તા. ૩૧મી ઓકટોબરે સવારના ૭.૩૦ કલાકે સ્વર્ણિમ પાર્ક ખાતે આવેલી સરદાર વલ્લભભાઇ પટેલની પ્રતિમાથી થશે. રન ફોર યુનિટીના આરંભ પહેલા એકઠા થયેલા તમામ નગરજનોને એકતા શપથ લેવડાવવામાં આવશે. ત્યાર બાદ રન ફોર યુનિટીનો આરંભ થશે. જે સ્વર્ણિમ પાર્ક ખાતેથી ટાઉનહોલ થઇને વિધાનસભા પ્રટાંગણમાં મહાત્મા ગાંધીજીની પ્રતિમાએ પૂર્ણ થશે.